Վայք համայնքի ղեկավար Մ․ Մաթևոսյանի շնորհավորական ուղերձը՝ Վերջին զանգի կապակցությամբ

Սիրելի՛ շրջանավարտներ

 Շնորհավորում եմ բոլորիդ այս գեղեցիկ և հիշարժան օրվա՝ դպրոցական ուսումնառությունն ավարտելու կապակցությամբ: Այսօր կրթօջախներում հնչող վերջին զանգը մեծ խորհուրդ ունի, այն ավետում է ձեր մուտքը դեպի մեծ կյանք, դեպի ինքնադրսևորման, գործունեության նոր ասպարեզներ: Վստահ եմ, որ դպրոցական տարիներին ստացած գիտելիքներով հարստացած ձեր ունակություններն ու կարողությունները, իբրև մեր պետության արժանի քաղաքացիներ, ի սպաս կդնեք երկրի, համայնքի տնտեսության ամենատարբեր ոլորտներում` նպաստելով պետականության հիմքերի ամրապնդմանն ու հզորացմանը: Դուք եք լինելու նոր հաղթանակների կերտողը: Ուժ և կարողություն ձեզ, մտքի թռիչք և արարման ամուր կամք:

Մաղթում եմ, որ ձեր կյանքի ճանապարհը լինի լուսավոր ու պայծառ, խաղաղ ու անվտանգ, որ յուրաքանչյուրիդ մեջ երբեք չպակասի սերը՝ սեր առ գիտելիք ու աշխատանք, սեր առ Հայրենիք:

Սիրելի՛ ուսուցիչներ, մեծ է ձեր ներդրումն այսօրվա շրջանավարտների, վաղվա մեր հասարակության դիմագծի և որակի կայացման գործում: Դուք այսօր կյանք եք ճանապարհում հասուն և կազմակերպված մի նոր սերունդ, որն իր աշխատանքով ու ներդրումով դառնալու է մեր երկրի, մեր համայնքի հզորացման ու ամրապնդման գործի հուսալի և ակտիվ մասնակիցը:

Սիրելի´ շրջանավարտներ, շնորհավորելով ձեզ այս գեղեցիկ և անմոռանալի օրվա կապակցությամբ՝ մաղթում եմ հետագա հաջողություններ, երջանկություն և նորանոր ձեռքբերումներ: